En middelsstor (vingespenn 25 – 36 mm), slank, gråspraglete måler. Antennene er fjærformede hos hannen, trådformede hos hunnen. Forvingen har to, vanligvis ganske tydelige, bølgete, mørke tverr-linjer. Den ytterste er krum nær vingekanten, den innerste nesten rett, og linjene løper omtrent parallelt. Bakvingen har en slik linje. Alle fire vinger har en liten, mørk ring omtrent i midten. Larven er brun med to spisse vorter på det bakerste kroppsleddet.